Abbie McManus

**Abbie Mary McManus** (; 1993-yil 14-yanvarda tugʻilgan) — ingliz futbolchisi, Angliya ayollar superligasining „Leicester City“ klubida va Angliya ayollar terma jamoasida himoyachisi sifatida oʻynaydi. 23 yoshgacha boʻlgan terma jamoada Angliyani himoya qilgan.

## Klublardagi faoliyati

### Ilk faoliyat davri va Manchester City
Prestvichda tugʻilgan McManus akasi Scott bilan futbol oʻynashni boshlagan. U oʻgʻil bolalar jamoasiga, keyin Bury Girls jamoasiga qoʻshildi va u yerda 2008-yilda 16 yoshgacha boʻlganlar orasida eng yaxshi futbolchi deb topildi. FA Ayollar Premer-ligasi Nothern Divizion klubi Manchester City bilan shartnoma imzoladi va 2011-12-yillarda Ligada gʻolib chiqishdi.

### Sheffield FK
2013-yil avgust oyida McManus „Sheffield“ klubiga oʻtdi va klubdagi bir mavsumda 13 ta oʻyinda maydonga tushdi, Sheffild Angliya Premer-ligasi Shimoliy liga chempionligini qoʻlga kiritdi.

### Manchester Cityga qaytish
Shayx Mansur tomonidan homiylik qilingan „Manchester City“ 2014-yilda FA WSL franshizasi uchun muvaffaqiyatli taklif qilganida, McManus klubga qaytdi. 2014-yilning may oyida „ Etihad Stadium“da Evertonga qarshi oʻyinda „Manchester City“ safida debyut qilgan. Klubdagi birinchi golini 2014-yilgi WSL kubogida "Liverpool "ga qarshi oʻyinda kiritdi. Jamoa finalda „Arsenal“ni 1:0 hisobida magʻlub etib, WSL kubogini qoʻlga kiritdi.

2015-yil aprel oyida u 2015-16-yilgi Angliya ayollar kubogida ishtirok etdi. „Manchester City“ yarim finalda „Chelsea“ga magʻlub boʻldi.

2016-yil avgust oyida toʻpigʻidan jarohat oldi va bu unga FA WSL 2016 mavsumining qolgan qismida oʻynashga toʻsqinlik qildi. 2016-yilning dekabrida u yana „Manchester City“ bilan shartnoma imzoladi. 2017-yilda UEFA Ayollar Chempionlar Ligasidagi debyutini „Manchester City“  „Fortuna Hjørring“ ustidan 1:0 hisobidagi gʻalabali oʻyinda oʻtkazdi. Abbie 2018-yilning iyun oyida „Manchester City“ bilan shartnomasini uzaytirishga rozi boʻldi.

### Manchester United
2019-yilning 17-may kuni McManus jamoada jami 12 yil oʻtkazganidan keyin „Manchester City“ni tark etishini eʼlon qildi. Bir hafta oʻtgach esa 2019-20-yilgi mavsum oldidan „Manchester United“ klubiga oʻtishi eʼlon qilindi. McManus 2019-yil 7-sentyabr kuni FA WSL doirasida „Manchester City“ga qarshi „Manchester United“ safida debyut qildi, ilk Manchester derbisida 1:0 hisobida magʻlub boʻldi. Abbie klubdagi ilk golini 2020-yil 15-yanvarda Liga kubogi chorak finalida „Brighton &amp; Hove Albion“ ustidan 2:1 hisobida gʻalaba qozonganida urdi. 2020/21-yilgi mavsum oxirida shartnomasi tugaganidan keyin „United“ni tark etdi.

### „Tottenham“ga ijara
2021-yil 21-yanvarda McManus mavsumning qolgan qismida ijara asosida „Tottenham“ga oʻynadi.

### Leicester City
2021-yil 27-iyulda McManus FA WSLdagi birinchi mavsumi oldidan Ligaga yangi koʻtarilgan Leicester City bilan shartnoma imzoladi.

## Terma jamoadagi faoliyati
2018-yil fevral oyida McManus Asda supermarketida tuxum sotib olayotganida telefon qoʻngʻirogʻi boʻldi va unga Angliya terma jamoasiga birinchi chaqiruvi haqida xabar berishdi. Turnirning ochilish oʻyinida, Fransiya ustidan 4:1 hisobida gʻalaba qozonilgan oʻyinda McManus 14-daqiqada Anita Asantening oʻrniga maydonga tushdi.

U Angliya terma jamoasining 2019-yilgi ayollar oʻrtasidagi Jahon chempionati saralash bosqichidagi muvaffaqiyatli ishtirokidagi oʻz oʻrnini saqlab qoldi.

2019-yil fevral oyida McManus oʻzining ketma-ket ikkinchi SheBelievesga chaqirildi va ikki oʻyinda maydonga tushdi, Angliya birinchi marta turnirda gʻolib chiqdi.

2019-yil iyun oyida McManus Angliya terma jamoasining 2019-yilda Fransiyada boʻlib oʻtadigan ayollar oʻrtasidagi Jahon chempionati uchun 23 nafar futbolchidan iborat tarkibidan joy oldi. Uchta oʻyin oʻtkazdi,  Angliya yarim finalga chiqdi.

## Shaxsiy hayoti
Abbiening akasi Skott McManus ham futbolchi boʻlib, oxirgi marta ligada boʻlmagan Coalville Town jamoasida oʻynagan.

Abbiening doʻsti — GB milliy gandbolchisi va sobiq London 2012 Olimpiadachisi Holly Lam-Moores.

## Faoliyat statistikasi

### Klublarda
.

## Yutuqlari

### Klub

* FA Ayollar Premer-ligasi Shimoliy divizioni : 2011-12
* FA WSL : 2016
* FA Ayollar kubogi : 2016-17, 2018-19
* FA WSL kubogi : 2014, 2016, 2018-19

**Sheffild**

* FA Ayollar Premer-ligasi Shimoliy divizioni : 2013-14

### Xalqaro
**Angliya**

* SheBelieves kubogi: 2019

## Manbalar